Jan Bednarek (futbolchi). Jan Kacper Bednarek (; 1996-yil 12-aprelda Polshada tugʻilgan) — polshalik futbolchi, „Southampton“ futbol klubi himoyachisi, „Aston Villa“ futbol klubi va Polsha terma jamoasida ijara asosida oʻynagan. 2018-yilgi jahon chempionati ishtirokchisi. Jan Bednarekning akasi Philip ham professional futbolchi. Klublardagi faoliyati. Jan Bednarekk „Lex“ futbol klubi tarbiyalanuvchisi hisoblanadi. 2013-yilda „Piast“ futbol klubiga qarshi oʻyindaiga debyut qilgan. 2015-yilda Jan Bednarek klubning ligada gʻolib chiqishga yordam bergan. Oʻsha yilning yozida oʻyin amaliyotiga ega boʻlish uchun Jan Bednarek „Lech“ futbol klubidan „Górnik“ futbol klubiga ijaraga oʻtgan. 29-avgust kuni „Piast“ futbol klubiga qarshi oʻyinda Jan Bednarek yangi klubi safida debyut qilgan. Ijara muddati tugagach, Jan Bednarek „Lex“ futbol klubiga qaytgan. 2016-yil 12-avgustda „Cracovia“ futbol klubiga qarshi bahsda u oʻzining yangi jamoasi safida ilk golini urgan. 2017-yilning 1-iyulida Jan Bednarek Angliyaning „Southampton“ futbol klubi bilan 5 million funt sterling evaziga 5 yillik shartnoma imzolagan. U premyer ligadagi debyutini 2018-yilning 14-aprelida „Chelsea“ futbol klubiga qarshi o‘tkazgan va uning jamoasi 3:2 hisobida mag‘lub bo‘lgan. 2022-yil 1-sentyabrda Jan Bednarek mavsumiy ijara asosida „Aston Villa“ futbol klubiga oʻtgan. 2-oktyabr kuni „Leeds United“ futbol klubiga qarshi oʻyinda u yangi jamoada debyut qilgan. Xalqaro faoliyati. 2017-yilda Polsha yoshlar terma jamoasi tarkibida Jan Bednarek uydagi yoshlar oʻrtasidagi Yevropa chempionatida ishtirok etgan. Turnirda u Slovakiya, Shvetsiya va Angliya jamoalariga qarshi oʻyinlarda ishtirok etgan. 4-sentyabr kuni JCh-2018 saralash bosqichi doirasida Qozogʻiston terma jamoasiga qarshi oʻyinda u Polsha terma jamoasi safida debyut qilgan. 2018-yilda Jan Bednarek Rossiyada boʻlib oʻtgan jahon chempionatida ishtirok etgan. Turnirda u Senegal, Kolumbiya va Yaponiya jamoalariga qarshi oʻyinlarda ishtirok etgan. Yaponiyaliklarga qarshi kechgan bahsda Jan Bednarek terma jamoadagi ilk golini urgan.